<classify> Kikosi cha Kilimanjaro kinachoongozwa na Kocha Mkuu Abdallah Kibadeni kiko katika kundi A na wenyeji Ethiopia na Rwanda.Timu hizi zinatofautiana kwa asilimia kubwa kwenye viwango vya kimataifa ya Soka vya Fifa ambapo Tanzania inashika nafasi ya 135 ikimwacha Somalia mbali inayoshika nafasi ya 203.Kikosi cha Stars kinaundwa na vijana wengi ambao walikuwa wakitumikia katika timu ya Taifa Taifa Stars hivyo wana nafasi ya kufanya vizuri kutokana na kujifunza mambo mengi katika michezo ya kufuzu kombe la dunia.Kocha Mkuu wa Kilimanjaro Stars, Kibadeni alisema saa chache kabla ya kwenda Addis Ababa kuwa matarajio yake katika mchezo huo ni kufanya vizuri.Timu yetu iko vizuri na tuna matumaini kuwa tutafanya vizuri katika mchezo wa ufunguzi dhidi ya Somalia, tumejipanga vizuri kwa mapambano,alisema Kibadeni.Naye, nahodha msaidizi wa Kilimanjaro Stars John Bocco alisema kutokana na maandalizi yao ya muda mrefu, ana imani watafanya vizuri.Alisema kinachohitajika ni watanzania kuwaombea na kuwa na imani nao, akiahidi kuwakilisha vyema katika michuano hiyo. Wachezaji wanaopeperusha bendera ya Bara kwenye michuano hiyo ni Ally Mustapha, Aishi Manula, Said Mohamed, Shomari Kapombe, Hassan Kessy, Mohamed Hussein, Hassan Isihaka, Salim Mbonde, Himid Mao, Juma Abdul, Kelvin Yondani, Jonas Mkude, Said Ndemla, Salum Telela, Salum Abubakari, Deus Kaseke, Elias Maguli, Ibrahim Ajibu, Malimi Busungu na Simon Msuva.  <topic>: MICHEZO 